**ДЕТСКА ГРАДИНА № 27 „ СЛАВЕЙЧЕ“**

**ФИЛТЪР**

І. Правилата имат за цел ежедневното наблюдение на здравословното състояние на децата и предприемане на превантивни мерки срещу разпространението на заразни заболявания.

ІІ. Сутрешният прием и преглед на децата се извършва от медицинската сестра и учителите I смяна

ІІІ. Медицинската сестра и учителите, осъществяващи сутрешния филтър,  имат задължение да извършват:

* оглед за общото здравословно състояние на децата;
* да проведат разговори с децата и родителите, относно здравословното им състояние.

ІV. Не се приемат деца при наличие на следните симтоми:

* зачервено гърло;
* висока температура;
* хрема;
* болки в корема;
* кашлица;
* разстройство;
* кожни обриви;
* паразити;
* други външни признаци на заболяване.

V. С цел ограничаване на бързоразпространяващи се контактни бактериални и вирусни заболявания, деца с видими признаци на такива при сутрешния филтър се насочват към личния лекар за изясняване на здравословното състоянието на детето.

VI. При констатиране на заболяване, налагащо временно изолиране на детето и поставяне на карантина в групата, родителите трябва своевременно да уведомят медицинската сестра, учителя на групата и да представят медицински документ от личния лекар за доказан вид заболяване.

VII. При проблеми със здравословното състояние на децата през деня:

* учителят от групата информира медицинската сестра, директора;
* проблемните в здравословно отношение деца се изолират в медицинския кабинет, уведомяват се родителите и децата незабавно да вземат детето си от ДГ, и се насочват към личния лекар;
* за несвоевременна и неадекватна реакция на родителите, същите носят отговорност при евентуално възникнали здравословни усложнения;
* ако няма на разположение медицинска сестра в ДГ, учителят в групата е длъжен да осъществи контакт с родителите.

ХIII. Не се допуска:

* прием на деца в здравословно състояние, изискващо ежедневно медикаментозно лечение;
* забранява се медицинската сестра и персонала по групи да взимат от родителите и да прилагат лекарствени средства, в това число и хомеопатични, внесени отвън с цел лечение или подобряване на здравословното състояние на децата.
* Забранява се внасянето на външни предмети и играчки от дома на детето в ДГ.

XIV. Разпространението на заразни заболявания се предотвратява чрез:

* поддържане на хигиенния режим в занимални, спални, сервизни помещения;
* редовно проветряване на помещенията най-малко на час по 10 минути;
* постоянна дезинфекция на подове, плотове, повърхности, играчки и други предмети, с които децата са в контакт; отстраняват се килими и всички предмети и играчки, които възпрепятстват засилените мерки за дезинфекция.
* изграждане на устойчиви хигиенни навици у децата.
* Поддържане на лична хигиена и постоянна дезинфекция на персонала.

**Настоящите Правила са задължителни за спазване, както от персонала, така и от родителите, както и от всички други лица посещаващи детското заведение.**